6. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 85598 της 23/28 Σεπτ. 1964 (ΦΕΚ Β’ 408) Περί ανασυνθέσεως των Τ.Δ.Ε. Περιφερειακών Υποκ/των του Ι.Κ.Α., πλην των Υποκ/των Αθηνών – Πειραιώς και Θεσσαλονίκης. Έχοντες υπ’ όψιν τας διατάξεις του άρθρ. 8 του Νόμ. 4346/64 (ΦΕΚ 113/10-7-64 τεύχος Α’) «περί οργανώσεως Υπηρεσιών Προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: Αι τοπικαί Διοικητικαί Επιτροπαί των Περιφερειακών Υπ/των του Ι.Κ.Α. πλην των Υπ/των Αθηνών – Πειραιώς και Θεσσαλονίκης, ανασυντιθέμεναι ορίζονται τετραμελείς και αποτελούνται. α)Εξ ενός δικαστικού από του βαθμού του Πρωτοδίκου ή αντεισαγγελέως Πρωτοδικών και άνω, ως Προέδρου. β)Εξ ενός μέλους εκ της τάξεως των ησφαλισμένων. γ)Εξ ενός μέλους εκ της τάξεως των εργοδοτών. δ)Εξ ενός προσώπου έχοντος πείραν εις τα θέματα της Κοινωνικής Πολιτικής. Ο Πρόεδρος και τα μέλη εκάστης Επιτροπής μετ’ ισαρίθμων αναπληρωτών αυτών εχόντων τας ιδιότητας των αναπληρουμένων διορίζονται δι’ αποφάσεως των οικείων Νομαρχών συμφώνως προς τας διατάξεις του Νόμ. 3200/55 δημοσιευομένης εις την Εφημερίδα της Κυβερνήσεως. Τα υπό στοιχ. β’ και γ’ μέλη μετά των αναπληρωτών αυτών υποδεικνύονται κατόπιν εγγράφου του οικείου Νομάρχου κατά τα οριζόμενα υπό του άρθρ. 8 του Νόμ. 4346/64. Αι ως άνω Τ.Δ. Επιτροπαί ευρίσκονται εν απαρτία παρόντων τουλάχιστον 3 μελών εν οις ο Πρόεδρος ή ο αναπληρωτής του και λαμβάνει αποφάσεις δια της πλειοψηφιας των παρόντων και εν ισοψηφία νικώσης της ψήφου του Προέδρου. Χρέη Γραμματέως της Επιτροπής εκτελεί εις εκ των υπαλλήλων του Υπ/τος διοριζόμενος υπό του οικείου Νομάρχου. Κατά τα λοιπά ισχύουν και εφαρμόζονται αι διατάξεις της νομοθεσίας του Ι.Κ.Α. Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 350,03(α) Σελ. 350,03(β) Τεύχος 1301 – Σελ. 57 Τοπικές Διοικητικές Επιτροπές 15Β.Ι.ε.4-6 